РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/287-16

4. децембар 2016. године

Б е о г р а д

З А П И С Н И К

12. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 4. ДЕЦЕМБРА 2016. ГОДИНЕ

 Седница Одбора почела је у 10,15 часова.

 Седницом је председавала др Александра Томић, председник Одбора.

 Седници су присуствовали чланови Одбора: Верољуб Арсић, Горан Ковачевић, Радмило Костић, Оливера Пешић, Душан Бајатовић, Зоран Красић, Милорад Мирчић, Саша Радуловић, Горан Ћирић, др Милорад Мијатовић, Војислав Вујић и Золтан Пек.

 Седници су присуствовали заменици чланова Одбора: Зоран Бојанић (заменик Николе Јоловића), Србислав Филиповић (заменик Жике Гојковића) и Снежана Б. Петровић (заменик Моме Чолаковића).

 Седници није присуствовао члан Одбора Милан Лапчевић, нити негов заменик.

 Седници су присуствовали и народни посланици Бошко Обрадовић и Миладин Шеварлић.

 Седници је, као представник предлагача закона, присуствовао др Душан Вујовић, министар финансија, а као повереници предлагача закона седници су присуствовали: Мирјана Ћојбашић, државни секретар, Милеса Марјановић, Вера Саватовић, Иван Првуловић, Оливера Ружић Попарић и Славица Манојловић, виши саветници у Министарству финансија; као и представници Фискалног савета: Павле Петровић, председник Фискалног савета, Владимир Вучковић, члан Фискалног савета, и Данко Брчеревић, специјални саветник.

 Пре утврђивања дневног реда, за реч се јавио Саша Радуловић који је указао на повреду Пословника, члана 172, а повреда се односи на време предвиђено за разматрање буџета. Такође, указао је и на време сазивања седнице Одбора, члан 172. став 2. Пословника НС. Инсистирао је да се пре гласања о дневном реду, стави на гласање одлагање седнице Одбора.

 За реч се јавио и Милорад Мирчић, који је указао на повреду члана 177. Пословника Народне скупштине. Истакао је да не постоји Завршни рачун за 2015. годину и да се без усвајања завршног рачуна напамет говори о буџету за 2017. годину, јер се не зна како су се трошила средства предходних година.

 Зоран Красић је, такође, указао да Влада од 2003. године није поднела закон о завршном рачуну. Предложио је да се Предлог закона о буџету за 2017. годину врати предлагачу на дораду и да се исправе грешке.

Горан Ћирић је указао да је прекршен Пословник Народне скупштине кад је у питању поступак за доношење буџета. Предложио је да се уведе обавеза Владе да се уз сваки предлог буџета предложи сет мера за усклађивање висине јавног дуга који је премашио 45 %, што је као ограничење утврђено Законом о буџетском систему.

 На предлог председника Одбора, већином гласова, усвојен је следећи

Д н е в н и р е д:

1. Разматрање Предлога одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2016. годину, који је поднела Влада (број 400-3082/16 од 2. децембра 2016. године);

2. Разматрање Предлога одлуке о давању сагласности на Одлуку о изменама Финансијског плана Републичког фонда за здравствено осигурање за 2016. годину, који је поднела Влада (број 400-3083/16 од 2. децембра 2016. године);

3. Разматрање Предлога одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2016. годину, који је поднела Влада (број 400-3084/16 од 2. децембра 2016. године);

4. Разматрање Предлога одлуке о давању сагласности на Одлуку о изменама Финансијског плана Националне службе за запошљавање за 2016. годину, који је поднела Влада (број 400-3085/16 од 2. децембра 2016. године);

5. Разматрање Предлога закона о изменама и допунама Закона о буџетском систему, који је поднела Влада (број 400-3080/16 од 2. децембра 2016. године), у начелу;

6. Разматрање Предлога закона о буџету Републике Србије за 2017. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2017. годину, Предлогом одлуке о давању сагласности на Финансијски план Републичког фонда за здравствено осигурање за 2017. годину, Предлогом одлуке о давању сагласности на Финансијски план Националне службе за запошљавање за 2017. годину и Предлогом одлуке о давању сагласности на Финансијски план Фонда за социјално осигурање војних осигураника за 2017. годину, који је поднела Влада (број 400-3081/16 од 2. децембра 2016. године), у начелу.

 Одбор је на предлог председника, већином гласова одлучио да се ради ефикаснијег рада Одбора, о тачкама 1. до 6. обави заједнички начелни претрес, у складу са чланом 76. Пословника НС, с обзиром на то да се ради о предлозима аката који су међусобно условљени.

**Прва - шеста тачка дневног реда** **Разматрање** Предлога одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2016. годину; **Предлога** одлуке о давању сагласности на Одлуку о изменама Финансијског плана Републичког фонда за здравствено осигурање за 2016. годину; **Предлога** одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2016. годину; **Предлога** одлуке о давању сагласности на Одлуку о изменама Финансијског плана Националне службе за запошљавање за 2016. годину; **Предлога** закона о изменама и допунама Закона о буџетском систему, у **начелу; Предлога** закона о изменама и допунама Закона о буџетском систему**, у** **начелу**

 Душан Вујовић је укратко представио предложене законе и образложио разлоге за њихово доношење. Рокови утврђени у Закону о буџетском систему су јасни и од следеће године Влада ће се стриктно придржавати календара. Србија је сада у трећој години аранжмана са ММФ-ом који је врло битан да би подигли кредитни рејтинг земље и добили валоризацију резултата фискалне консолидације, али овај аранжман утиче на динамику припреме буџета, јер је потребно сачекати са изласком резултата за три квартала, због поузданости података. После три квартала, сви поакзатељи указују да Србија има уравнотежени буџет опште државе. Стопа раста је 3%, основа за пројектовање прихода је већа него што је планирано. Износ буџета за наредну годину се креће у границама планираног - 6,1 милијарда, а то износи 1,6% очекиваног БДП-а и 1,7% на нивоу опште државе. Фискална консолидација је после три године дала резултат и Србија лагано иде према фискалној стабилности и врло је близу инвестиционог реда.

Буџетом се ове године предлаже значајан корак унапред. Члан 3, у коме се разматра стање свих кредита, је раније био представљен као допунска информација у буџету и служио је да се израде планови, јер по закону није могуће користити кредите, ако они већ нису наведени у Закону о буџету. Ту постоје и зајмови који никада нису реализовани, из разних разлога. Неки зајмови су исплаћени, неки су рефинансирани, као и неке хартије од вредности. Ове године су наведене конкретне обавезе у реализацији ових кредита. Први пут ове године су пројектни зајмови, у мери у којој је то било могуће, укључени у буџет, где се наводи колико је средства планирано да се потроши и шта ће се тиме постићи, тако де су се стекли услови да се наредне године прати реализација сваког пројектног зајма. Овим подацима се улази у потпуну транспарентност, планирање и реализацију пројектних зајмова који се планирају у буџету.

Предложени буџет садржи најмањи дефицит од када се прате цифре (од 2001. године) и износи од 1,6%, и то 0,6% дефицита без пројектних зајмова и 1% са пројекним зајмовима. Ове цифре говоре да се налазимо на добром путу и да имамо одрживу фислкалну позицију. У овој години Србија је имала неочекиван привредни раст од 3%, циљану инфлацију од 1,7%, што говори да је прилагођен могућностима ниво трошења на дуги рок.

Павле Петровић, председник Фискалног савета, је истакао да оздрављење јавних финансија не иде довољном брзином и да ће се ове године јавни дуг смањити за само један проценти поен. Нагласио је и да је ниво јавног дуга и даље веома висок и да у следеће три године треба наставити са значајним смањењем дефицита, као и да је главни проблем у структури дефицита висок дуг јавних предузећа, а као разлог за то је навео да реструктурирање јавних предузећа није завршено.

 У дискусији, по овим тачкама дневног реда, учествовали су Саша Радуловић, Милорад Мирчић, Горан Ћирић, Душан Бајатовић, Горан Ковачевић, Радмило Костић, Снежана Б. Петровић и др Милорад Мијатовић.

Саша Радуловић, Милорад Мирчић и Горан Ћирић су протествовали због кратког рока који је остављен народним посланицима да припреме и поднесу амандмане, како би се Предлог закона о буџету за 2017. годину побољшао. По њиховом мишљењу, Предлог закона није добар и треба да се врати на дораду. Поново су указали на кршење Закона о буџетском систему, који јасно дефинише рокове, као и на кршење Пословника Народне скупштине у делу који се односи на рокове за достављање Предлога буџета и време у којме се Предлог закона о буџету разматра.

 Одбор је, затим, прешао на одлучивање по тачкама дневног реда.

**Прва тачка дневног реда**: **Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2016. годину**

 На основу члана 156. став 3. Пословника Народне скупштине, Одбор је већином гласова (12 за, 1 није гласао, 1 уздржан) одлучио да поднесе следећи

 И З В Е Ш Т А Ј

Одбор је, у складу са чл. 155. став 2. и 193. Пословника Народне скупштине, одлучио да предложи Народној скупштини да прихвати Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2016. годину.

 За известиоца Одбора на седници Народне скупштине одређена је др Александра Томић, председник Одбора.

**Друга тачка дневног реда**: **Предлог одлуке о давању сагласности на Одлуку о изменама Финансијског плана Репубичког фонда за здравствено осигурање за 2016. годину**

На основу члана 156. став 3. Пословника Народне скупштине, Одбор је, већином гласова (11 за, 2 није гласао, 1 уздржан), одлучио да поднесе следећи

 И З В Е Ш Т А Ј

Одбор је, у складу са чл. 155. став 2. и 193. Пословника Народне скупштине, одлучио да предложи Народној скупштини да прихвати Предлог одлуке о давању сагласности на Одлуку о изменама Финансијског плана Репубичког фонда за здравствено осигурање за 2016. годину.

 За известиоца Одбора на седници Народне скупштине одређена је др Александра Томић, председник Одбора.

**Трећа тачка дневног реда**: **Предлог одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2016. годину**

 На основу члана 156. став 3. Пословника Народне скупштине, Одбор је, већином гласова (11 за, 1 није гласао, 1 уздржан), одлучио да поднесе следећи

 И З В Е Ш Т А Ј

Одбор је, у складу са чл. 155. став 2. и 193. Пословника Народне скупштине. одлучио да предложи Народној скупштини да прихвати Предлог одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2016. годину.

За известиоца Одбора на седници Народне скупштине одређена је др Александра Томић, председник Одбора.

**Четврта тачка дневног реда**: **Предлог одлуке о давању сагласности на Одлуку о изменама Финансијског плана Националне службе за запошљавање за 2016. годину**

 На основу члана 156. став 3. Пословника Народне скупштине, Одбор је, већином гласова (10 за, 2 није гласао, 1 уздржан), одлучио да поднесе следећи

 И З В Е Ш Т А Ј

Одбор је, у складу са чл. 155. став 2. и 193. Пословника Народне скупштине. одлучио да предложи Народној скупштини да прихвати Предлог одлуке о давању сагласности на Одлуку о изменама Финансијског плана Националне службе за запошљавање за 2016. годину.

За известиоца Одбора на седници Народне скупштине одређена је др Александра Томић, председник Одбора.

**Пета тачка дневног реда**: **Предлог** закона о изменама и допунама Закона о буџетском систему, у начелу

 На основу члана 156. став 3. Пословника Народне скупштине, Одбор је, већином гласова (12 за, 1 уздржан), одлучио да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о буџетском систему, у начелу.

За известиоца Одбора на седници Народне скупштине одређена је др Александра Томић, председник Одбора.

**Шеста тачка дневног реда**: **Предлог** закона о буџету Републике Србије за 2017. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2017. годину, Предлогом одлуке о давању сагласности на Финансијски план Републичког фонда за здравствено осигурање за 2017. годину, Предлогом одлуке о давању сагласности на Финансијски план Националне службе за запошљавање за 2017. годину и Предлогом одлуке о давању сагласности на Финансијски план Фонда за социјално осигурање војних осигураника за 2017. годину**, у начелу**

 На основу члана 156. став 3. и 174. став 1. Пословника Народне скупштине, Одбор је, већином гласова (11 за, 2 није гласао, 1 уздржан), одлучио да поднесе следећи

И З В Е Ш Т А Ј

I

 Одбор за финансије, републички буџет и контролу трошења јавних средстава, у складу са чланом 155. став 2. Пословника Народне скупштине, одлучио је да предложи Народној скупштини да прихвати Предлог закона о буџету Републике Србије за 2017. годину, у начелу.

II

 Одбор за финансије, републички буџет и контролу трошења јавних средстава је одлучио да предложи Народној скупштини да прихвати:

 1) Предлог одлуке о давању сагласности на Финансијски план Републичког фонда за пензијско и инвалидско осигурање за 2017. годину,

 2) Предлог одлуке о давању сагласности на Финансијски план Републичког фонда за здравствено осигурање за 2017. годину,

 3) Предлог одлуке о давању сагласности на Финансијски план Националне службе за запошљавање за 2017. годину и

 4) Предлог одлуке о давању сагласности на Финансијски план Фонда за социјално осигурање војних осигураника за 2017. годину.

III

 На основу члана 155. став 3, члана 161. став 1. и 174. став 2. Пословника Народне скупштине, Одбор је, већином гласова (11 за, 1 није гласао, 1 уздржан), одлучио да поднесе амандман на члан 8. Предлога закона о Буџету за 2017. годину, Раздео 1 – Народна скупштина, који је представник предлагача закона прихватио на седници Одбора.

 За известиоца Одбора за финансије, републички буџет и контролу трошења јавних средстава на седници Народне скупштине одређена је др Александра Томић, председник Одбора.

 Седница Одбора је завршена у 13,05 часова.

Седница је тонски снимана.

 СЕКРЕТАР ОДБОРА ПРЕДСЕДНИК ОДБОРА

Љиљана Милетић Живковић др Александра Томић